./data/phi0914/phi00143/phi0914.phi00143.perseus-lat1.xml
Titus Livius (Livy)
ii de       magistratuum Romanorum avaritia superbiaque conquesti, nixi genibus ab senatu       petierunt, ne se socios foedius spoliari vexarique quam hostis patiantur             cum et alia indigna quererentur,       manifestum autem esset pecunias captas, L Canuleio praetori, qui Hispaniam sortitus erat, negotium  datum est, ut in singulos, a quibus Hispani pecunias repeterent, quinos       recuperatores ex ordine senatorio daret patronosque, quos vellent, sumendi       potestatem faceret   vocatis in curiam legatis       recitatum est senatus consultum, iussique nominare patronos   quattuor nominaverunt, M PorciumCatonem , P CorneliumCn  f Scipionem , L AemiliumL  f Paulum , C SulpiciumGallum    cum M Titinio primum, qui praetor A ManlioM Iunio consulibus in citeriore Hispania fuerat, recuperatores sumpserunt        bis ampliatus, tertio absolutus est reus   dissensio inter duarum  provinciarum legatos est orta; citerioris Hispaniae populi M Catonem et Scipionem, ulterioris L Paulum et Gallum Sulpicium patronos sumpserunt   ad recuperatores adducti a citerioribus populis P FuriusPhilus , ab ulterioribus M Matienus ;  ille Sp PostumioQ Mucio consulibus triennio ante, hic biennio prius L PostumioM Popilio consulibus praetor fuerat         gravissimis criminibus accusati ambo ampliatique; cum dicenda de integro causa       esset, excusati exilii causa solum vertisse  Furius Praeneste, Matienus Tibur       exulatum abierunt   fama erat prohiberi a patronis nobilis       ac potentes conpellare, auxitque eam suspicionem Canuleius praetor, quod omissa       ea re dilectum habere instituit, dein repente  in provinciam abiit, ne plures ab Hispanis vexarentur   ita praeteritis silentio oblitteratis       in futurum tamen consultum ab senatu Hispanis, quod impetrarunt, ne frumenti       aestimationem magistratus Romanus haberet neve cogeret vicensumas vendere  Hispanos, quanti ipse vellet, et ne praefecti in oppida sua ad pecunias       cogendas imponerentur